છેલ્લા દોઢ દાયકા દરમિયાન ગુજરાતી ફિલ્મો બાબતે મહેણાં સાંભળવાં મળતાં કે ગુજરાતી ફિલ્મો માત્ર સબસિડી માટે જ બને છે. સબસિડી માટે અનિવાર્ય શરત હતી કે, ફિલ્મમાં ગુજરાતી કલ્ચર બતાવ્યું હોય. એટલે ફિલ્મ સર્જકો લોકકથાની જ ફિલ્મ બનાવવાનું વિચારતા. તો જ કે પછી તેમાં પાઘડીવાળા માણસો, ગ્રામ્ય ગુજરાતણો, ગામડું, મેળા અને ખેતરની જ વાત બતાવવામાં આવતી. કાં તો જતિ-સતીની વાર્તા લેવામાં આવતી, કાં તો કોઈ શૂરવીર વીરલાની વાર્તા લેવામાં આવતી. આવી ફિલ્મોની વાર્તા જે વિસ્તારની હોય ત્યાં વધુ ચાલતી.